భూ భారతి పొర్టల్ తెలంగాణ రాష్ట్ర ప్రభుత్వం

భూ భారతి పొర్టల్ 
తెలంగాణ రాష్ట్ర  ప్రభుత్వం  రైతుల 
వ్వవసాయ భూముల నిర్వహణకు
కోసం భూవివాదాలు లేని తెలంగాణ లక్ష్యంగా ప్రజల భూ సమస్యలకు శాశ్వత పరిష్కారం కోసం, హైదరాబాదు లోని శిల్పకళా ‌ వేదిక , హైటెక్ సిటీ, మాదాపూర్ లో తేది:14 ఏప్రిల్ 2025 న  డా. బి.ఆర్. అంబేద్కర్
జయంతి  సందర్భంగా తెలంగాణ భూపరిపాలనలోని ధరణి స్థానంలో  కొత్త ఆర్.ఓ .ఆర్ చట్టం భూ భారతి పొర్టల్ -2025ను ముఖ్యమంత్రి రేవంత్ రెడ్డి ప్రారంభించారు.

భూ భారతి తెలంగాణ ప్రభుత్వం భూమి రికార్డుల నిర్వహణ ఆధునికీకరణ, క్రమబద్ధీకరణ చేయడానికి ప్రభుత్వం ప్రవేశపెట్టిన సమగ్ర డిజిటల్ ప్లాట్ ఫామ్ ఈ ప్లాట్ ఫామ్  జవాబు దారీతనం, ఖచ్చితత్వం అను రెండు సూత్రాల పై నిర్మించబడినది. ఇది ఇటు పౌరులకు ఆటు అధికారులకు సేవలను నిర్వహించడంలో అధికారం కల్పిస్తుంది.

లక్ష్యం
తెలంగాణ రాష్ట్రంలో ముఖ్యంగా రైతులకు ఎటువంటి భూమి విషయంలో ఎటువంటి వివాదాలు లేకుండా , రైతులకు వారి భూముల పై పూర్తి హక్కులు, తెలంగాణ రాష్ట్రంలో ఉన్న భూమి సమస్యల సత్వర న్యాయం పరిష్కారం కోసం తెలంగాణ రాష్ట్ర ప్రభుత్వం ఈ చారిత్రాత్మక నిర్ణయం తీసుకుంది.

 భూ భారతి చట్టం 
తెలంగాణ రాష్ట్రం  కాంగ్రెస్ ప్రభుత్వం ధరణి స్థానంలో కొత్త ఆర్వో ఆర్ -2025
భూ భారతి చట్టం రూపకల్పన చేసింది. తెలంగాణ శాసనసభ
ఆమోద ముద్ర వేయగా గవర్నర్  జిష్ణుదేవ్ వర్మ  ఆమోదించడంతో ఈ నూతన భూ భారతి చట్టం -2025  ఏప్రిల్ 14 న అమలులో వచ్చింది.

.భూధార్

ప్రతి మనిషికి ఆధార్ కార్డు లాగా ,ప్రతి భూకమతానికి ప్రత్యేక సంఖ్యతో కూడిన భూధార్ సేవలు 

.గ్రామ స్థాయిలోనే ‌రెవెన్యూ సేవలు 

గ్రామానికికో రెవెన్యూ అధికారితో అందుబాటులోకి రెవెన్యూ సేవలు 

.చట్టబద్ధ హక్కుల నమోదు 

38-E, XIII -B వంటి వివిధ చట్టబద్ధమైన పద్దతుల ద్వారా పొందిన యాజమాన్య హక్కుల నమోదు.

.సాదా భైనామాల క్రమబద్ధీకరణ 

అన్ లైన్ లో దరఖాస్తు చేసుకొని, పెండింగులో ఉన్న సాదాబైనామాల క్రమబద్ధీకరణ 

.పకడ్బందీగా మ్యుటేషన్ 

సరైన విచారణతో ‌రిజిస్టేషన్ జరిగిన వెంటనే మ్యుటేషన్ , అప్పీలుకు అవకాశం.
వివాదాలు,డబుల్ రిజిస్ట్రేషన్లు  లేకుండా ‌మ్యుటేషన్ తో‌ పాటుగా మ్యాప్ 

.భూ రికార్డుల సవరణ

డిజిటల్ ల్యాండ్ రికార్డుల సవరణ,పార్ట్ - బి‌ కేసుల పై నిర్ణయానికి అవకాశం. 

.భూ హక్కుల కల్పన

గ్రామ కంఠం,ఆబాదీలకు కూడా హక్కుల రికార్డు.

అధికారుల పరిధులు

.సర్వే నంబరు తప్పుగా నమోదు: భూమి మార్కెట్ విలువ రూ.5 లక్షల లోపు ఉంటే ఆర్డీవో, అంతకన్నా ఎక్కువ ఉంటే కలెక్టర్

.డిజిటల్ సైన్: ఆర్డీవో

.విస్తీర్ణం హెచ్చు, తగ్గుల సవరణ:భూమి మార్కెట్ విలువ రూ.5 లక్షల లోపు ఉంటే ఆర్డీవో, ఆ పైన కలెక్టర్

.ఆస్తి స్వభావంలో మార్పు: కలెక్టర్

.పేరు మార్పు: పట్టా భూమి-ఆర్డీవో, ఎసైన్డ్ భూమి- కలెక్టర్

.నోషనల్ ఖాతా నుంచి పట్టాగా మార్పు: ఇళ్లు/వ్యక్తిగత స్థలం, నివాసేతర స్థలం- కలెక్టర్

. నిషేధిత జాబితా నుంచి తొలగింపు: కలెక్టర్

. నాలా నుంచి వ్యవసాయ భూమిగా మార్పు:
ఆర్డీవో

.కొంత భూమిని చ.గజాల్లో విక్రయించిన కేసులు: ఆర్డీవో

.పెండింగ్ మ్యుటేషన్లు: ఆర్డీవో ఇతరత్రా సమస్యల పరిష్కారం: కలెక్టర్ లేదా సీసీఎల్ఏ

ఫీజుల వివరాలు
తెలంగాణ రాష్ట్ర ప్రభుత్వం కొత్తగా అమలు చేసిన భూ భారతి చట్టం యొక్క ఫీజులు నిర్ధారించారు.

. రిజిస్ట్రేషన్ ఫీజు: రిజిస్ట్రేషన్ల శాఖ నిర్ణయించిన స్టాంప్ డ్యూటీ ప్రకారం

. మ్యుటేషన్/వారసత్వ బదిలీ: ఎకరాకు రూ. 2500, గుంటలకు రూపాయలు 62.50

. పాసు పుస్తకం జారీ: రూ.300

. తప్పుల సవరణకు: రూ.1,000

. అప్పీళ్లకు: రూ.1,000

. ధ్రువీకరించిన పత్రాలకు: రూ.10

.స్లాట్ మార్పులకు: మొదట ఉచితం, రెండోసారి రూ.500, మూడోసారి రూ.1,000 (ఆరు నెలల లోపు వరకు యథాతథం)

భూ భారతి లోని ముఖ్యాంశాలు
.భూమి హక్కుల రికార్డులను మోసపూరితంగా మార్చి ప్రభుత్వ భూదాన్, ఎసైన్డ్, దేవాదాయ, వక్స్ భూములకు ఎవరైనా పట్టాలు పొందితే వాటిని రద్దు చేయాలంటూ రాష్ట్ర భూపరిపాలనా ప్రధాన కమిషనర్ (సీసీఎల్)కు ఎవరైనా దరఖాస్తు చేయవచ్చని భూ భారతి చట్టంలోని 16వ సెక్షన్, 15వ నిబంధన స్పష్టం చేస్తోంది. 

.ఇళ్లస్థలాలకు, అబాదీ, వ్యవసాయేతర భూములకు హక్కుల రికార్డు నిర్వహిస్తారు. భూధార్ కార్డులు జారీ చేస్తారు. 

.గ్రామరెవెన్యూ రికార్డుల గురించి ధరణి చట్టంలో ఎలాంటి ప్రస్తావన లేకపోవడంతో ఈ లోపాన్ని సవరించి కొత్త భూ భారతి చట్టంలో గ్రామ రెవెన్యూ రికార్డుల పేరుతో సెక్షన్ 13, నిబంధన 12ను చేర్చారు. 

.దీని ప్రకారం గ్రామ పహాణీ, ప్రభుత్వం భూములు, నీటి వనరులు  భూమి రికార్డులను రాష్ట్ర ప్రభుత్వం నిర్వహిస్తుంది. 

.పూర్తి వివరాలను ఎప్పటికప్పుడు ఆన్లైన్ ద్వారా నమోదు చేస్తారు. 

.మ్యుటేషన్ జరిగిన ప్రతిసారీ గ్రామ భూలెక్కల్లో మార్పులు జరుగుతాయి.

.ఏటా డిసెంబరు 31వ గ్రామ రెవెన్యూ రికార్డులను ముద్రించి, వాటిని విడిగా భద్రపరుస్తు,నిర్వహిణ సాగిస్తారు.

ఉచితంగా న్యాయ సహాయం
తెలంగాణ రాష్ట్ర ప్రభుత్వం 
భూ భారతి చట్టంలోని సెక్షన్ 15(8), నిజం ధన 16 ప్రకారం ఎస్సీలు, ఎస్టీలు, మహిళలకు ఉచిత న్యాయ సహాయం, సలహాలను న్యాయ సేవా సంస్థ, లేదా ఇతర సంస్థలు ద్వారా అందించే ప్రయత్నం చేస్తారు.

 అప్పీళ్లకు అవకాశం 
తెలంగాణ రాష్ట్ర ప్రభుత్వం కొత్తగా 
ప్రవేశపెట్టిన భూ భారతి చట్టంలో భూమి యజమానికి అప్పీలు చేసుకునేందుకు కొత్తగా 
అప్పీలు వ్యవస్థను ఏర్పాటు చేసింది. తహసీల్దార్లు జారీచేసే పాసు పుస్తకాల్లో లేదా భూ ధార్ పై ప్రజలెవరికైనా అభ్యంతరాలుంటే 
రెవెన్యూ డివిజనల్ అధికారి(అర్డీఓ)కి అప్పీలు చేసుకునేందుకు భూ భారతి చట్టంలో సెక్షన్ 15, నిబంధన 14 ద్వారా ప్రభుత్వం అవకాశం కల్పించింది. 
రెవెన్యూ డివిజనల్ అధికారి(ఆర్డీఓ) ఇచ్చిన తీర్పుపై అభ్యంతరాలుంటే జిల్లా కలెక్టర్ లకు రెండో దశలో అప్పీలు చేసుకోనేందుకు అవకాశం కల్పించింది. 
రెవెన్యూ డివిజనల్ అధికారి ఆర్డీఓ చేసిన మ్యుటేషన్లపై లేదా 
రెవెన్యూ డివిజనల్ అధికారి‌ఆర్డీఓ చేసిన సాదా బైనామాల క్రమబద్ధీ కరణ పై ఎవరికైనా అభ్యంతరాలుంటే జిల్లా కలెక్టర్ లకు అప్పీలు చేసుకోవచ్చని తెలిపింది.
జిల్లా కలెక్టర్ ఇచ్చే తీర్పుపై అభ్యంతరాలంటే భూమి ట్రైబ్యునల్లో కూడా అప్పీలు 
చేసుకోనేందుకు అవకాశం కల్పించింది.
భూమి యజమాని రూ.300 రుసుం చెల్లించి దరఖాస్తు చేస్తే పట్టాదారు పాసుపుస్తకు జారీ చేస్తారు. భూమి యజమాని లైసెన్స్ డ్ సర్వేయర్ సర్వే చేయించుకొని పటం తయారు  చేయించుకోవాలి. మండల సర్వేయర్ దాన్ని సరిచూసిన తర్వాత పట్టాదారు పాసు పుస్తకాలులో పటాన్ని నమోదు చేస్తారు. 
సాదా బైనామాల క్రమబద్ధీకరణకు ధరణి చట్టంలో ఎలాంటి నిబంధన లేదు. దీనివల్ల వాటి హైకోర్టు స్టే విధించింది. 

కొత్త ఆర్.ఓ.ఆర్ చట్టం (Record of Rights in Land Record)లో 6వ సెక్షన్. 6వ నిబంధనలో వీటి క్రమబద్ధీకరణ గురించి ప్రస్తావించారు. సాదా బైనామా క్రమబద్ధీకరణకు దరఖాస్తు చేస్తే పీఓటీ, సీలింగ్, ఎల్ టీ ఆర్ 
చట్టాల ఉల్లంఘున లేదని నిర్ధారిస్తారు. 
స్టాంపు, రిజిస్ట్రేషన్ రుసుములు, రూ.100 అపరాధ రుసుం వసూలు చేసి ధ్రువీకరణ పత్రం ఇస్తారు. అనంతరం హక్కుల రికార్డులో చేర్చి పట్టా దారు పాసుపుస్తకు జారీచేస్తారు. 2014 జూన్ 2 కంటే ముందు గ్రామీణ ప్రాంతంలో వ్యవసాయ భూమిని సాదా బైనామా ద్వారా కొని గత 12 ఏళ్లుగా అనుభవంలో ఉంటూ 2020 అక్టోబరు 12 నుంచి నవంబరు 10లోగా క్రమబద్ధీకరణకు దరఖాస్తు చేసిన చిన్న, సన్నకారు రైతుల పై రెవెన్యూ డివిజనల్ అధికారి
ఆర్డీవో విచారణ చేసి దృవీకరణ పత్రం జారీ చేస్తారు.

మూలాలు

వర్గం:తెలంగాణ
వర్గం:తెలంగాణ ప్రభుత్వం 
వర్గం:భూమి రికార్డులు
వర్గం:రెవెన్యూ భూములు
వర్గం:ఇనాం భూములు